Keskustelu:Jamkids Musiikkikoulu

message: Sivu käsittelee taiteen perusopetusta antavaa musiikkikoulua jonka toimittaa kattaa kaikki Pääkapunkiseudun kunnat ja joka on Helsingin, Espoon ja Vantaan kaupunkien taiteen perusopeutuksen piirissä. Taiteen perusopetus on Taiteen perusopetuksesta annetun lain perusteella toimintaa jonka tavoitteena ei voi olla ensisijaisesti voiton tavoittelu. Ylipäänsä taideopetusta antavien toimijoiden tiedot olisi hyvä olla myös Wikipediassa. Hannu Hulkkonen (keskustelu) 29. syyskuuta 2012 kello 09.13 (EEST)
replies: text: Wikipedian ei ole tarkoitus olla luettelo taideopetusta antavista toimijoistakaan. --Harriv (keskustelu) 29. syyskuuta 2012 kello 19.03 (EEST)
Jos olen oikein ymmärtänyt, niin ko. koulu antaa opetusta eri tavoittein kuin muut musiikkikoulut (pääpainona elämänikäinen harrastus eikä taiteellisuus). Tällä on myös yleistä mielenkiintoa. Jälleen artikkelin täydennys olisi parempi kuin poistaminen. 29. syyskuuta 2012 kello 09.45 (EEST) Kommentin jätti

text: Sillä ei ole oikeastaan merkitystä mitä tekee tai kiinnostaako se sinua tai minua, vaan miten asia on noteerattu lähteeksi kelpaavissa julkaisuissa. --Harriv (keskustelu) 29. syyskuuta 2012 kello 19.03 (EEST)
Jotakin lähdettä esim. toiminnan laajuudesta ja koulun iästä pitäisi olla, jotta voitaisiin säilyttää. --Aulis Eskola (keskustelu) 29. syyskuuta 2012 kello 23.43 (EEST)
Lisäsin artikkeliin viitteitä ja vähän tietoa; koulun teemana on myös kanteleen soiton edistäminen. Koulua on yliopiston seminaarityön mukaan käsitelty myös Helsingin sanomissa 16.11.2009, mutta tätä artikkelia en löytänyt. Toiminnan laajuutta kuvannee esim. haku Helsingin sanomista ja sen arkistosta. --Npapula (keskustelu) 30. syyskuuta 2012 kello 13.11 (EEST)
Merkittävää on koulun toiminnan laajuus, toimintaa on viidellä paikkakunnalla ja 11 opetuspisteessä. Itseasiassa koulu on ensimmäinen alan ketju Suomessa. Siitä ei ole suoraa artikkelia, joten asia tulee selvittää käymällä läpi muut koulut ja niiden toimipisteet erikseen. Listaus kouluista löytyy Musiikinopetus Suomessa sivuilla osoitteessa: http://www.musiikinopetus.fi/fi/opiskelu/musiikkikoulut Tietysti on hyvä sanoa suoraan avoimuuden vuoksi että olen itse koulun taustajoukoissa miksi olen halunnut siitä artikkelin tänne. Toisaalta Wikipediassa on jo luokka musiikkialan oppilaitokset Suomessa, miksi olisi hyvä jo informaation kannalta että siellä olisi kattava listaus ainakin isoimmista toimijoista. Hannu Hulkkonen (keskustelu) 1. lokakuuta 2012 kello 12.50 (EEST)
Poistin vielä ryhmälistauksen mikä ei ehkä sittenkään kuulu tietosanakirjaan. Hannu Hulkkonen (keskustelu) 1. lokakuuta 2012 kello 13.33 (EEST)
Koulu hakee toiminnalleen näkyvyyttä tarjoamalla soittopajoja lukuisissa tapahtumissa, mikä käy ilmi google haulla: "jamkids soittopaja" Koska näissä tapahtumissa käy huomattavan paljon lapsiperheitä, on jossain hyvä olla lyhyt ja asiallinen vastaus kysymykseen kuka ja mikä on kyseessä. Hannu Hulkkonen (keskustelu) 1. lokakuuta 2012 kello 14.26 (EEST)

text: Haluaisin vielä huomauttaa, että kuten on jo todettu, toiminnan väitetyllä laajudella ei ole Wikipedian kannalta mitään merkitystä, ellei aiheesta ole olemassa luotettavia riippumattomia lähteitä. Se, ettei ole artikkelia, josta kävisi ilmi sen olevan alan ensimmäinen ketju suomessa kertoo jo itsessään vähäisestä merkittävyydestä. Lähteissä näyttäisi tällä hetkellä olevan yksi vain yksi lehtiartikkeli, kasa epämääräisiä listoja musiikkikouluista sekä ei-todellakaan-riippumattomia jamkidsin omia sivuja. Minusta tämän merkittävyys on siinä rajoilla, ja koska se on tehty mainokseksi, itse poistaisin tämän.--80.220.84.178 1. lokakuuta 2012 kello 16.39 (EEST)
 
Hei, kiitos. Jätän tämän nyt kokeneempien harkittavaksi, mutta kommentoin vielä joitain kysymyksiä. Ymmärrän että artikkeli sisältää tietoja jotka perustuvat toimijan omaan ilmoitukseen ja joita mikään puolueeton taho ei ole verifioinut. Tämä johtuu osin siitä ettei sellaisia tahoja ole, mikä on hankalaa Wikipedian idean kannalta. Toiminnan laajuus siltä osin kun puhumme maantieteellisestä kattavuudesta lienee kiistatonta ja toimipisteet on listattu mm. kaupunkien taiteen perusopetusta koskevilla sivuilla ja erilaisissa palveluluetteloissa, kuten HS Omakaupunki. Olisi myös hieman elämälle vierasta että kyseessä olisi haamutoimija, joka listaisi omilla sinänsä ei riippumattomilla verkkosivuillaan toimipisteitä joita ei ole olemassa. 
Oppilasmääristä: Koska toiminta on hyväksytty osaksi kaupunkien taiteen perusopetusta, oppilasmäärät raportoidaan kaupungeille, sekä Tilastokeskukselle. Kyse on kuitenkin aina toimijan omasta ilmoituksesta jota tietojen kerääjät (Kaupungit tai Tilastokeskus) eivät julkaise koulukohtaisena! Oppilasmääränä 500 on kuitenkin toimipisteiden määrään nähden varsin realistinen, joten se täyttänee mielestäni voidaan pitää luotettavana kriteerin. Eri asia on onko se merkittävää silti, sen voi aina kyseenalaistaa. On huomattava, että esimerkiksi Juvenalian tai Itä-Helsingin musiikkiopiston Wikipedia sivuilla on myös annettu noin määrät ilman viittauksia puolueettomiin lähteisiin, koska ei ole olemassa sellaista tahoa tai viranomaista ja tarkistaisi koulujen omia ilmoituksia, ellei se nouse tilintarkastuksen yhteydessä jotenkin esille. Toki siltä osin jos valtio tai kunta maksaa oppilaskohtaisia tukia he haluavat riittävän selvityksen oppilaista ja määristä.  
Se että toiminta ei ole saanut mediahuomiota kilpailuilla mediamarkkinoilla ei tarkoita etteikö toiminta voisi olla merkittävää jos se koskettaa huomattavaa ryhmää siinä mukana olevia. Koulun ketjumaisuus ei ole noussut mediahuomioon, eikä sitä asiaa ole yritetty medialle syöttää. Talousmediat eivät oma-aloitteisesti seuraa taidealan oppilaitoksia, koska kyse ei ole lähtökohtaisesti liiketoiminnasta. Siitä huolimatta toimintaa tukevat kaupungit toivovat että taideopetusta tehtäisiin laajemmissa yksiköissä jotta syntyisi säästöjä kiinteissä kuluissa kuten hallinnossa ja tiedottamisessa. Tästä syystä pyrkimys toimia ketjumaisesti on alan kannalta merkittävää uudistamista, samoin kuin panostaminen ryhmäopetukseen koska molemmat mahdollistavat taloudellisesti nykyistä terveemmän toiminnan myös julkisten tukien supistuessa. Tosin on syytä heti todeta että Jamkids ei ole saanut koskaan valtion tukea ja vasta tänä vuonna ensimmäisen kerran kunnallista tukea Vantaan kaupungilta. 
Mainosmaisuudesta; On selvää että eri toimijat hakevat näkyvyyttä omalle toiminnalleen, ja tätä kaikille itsestäänselvää asiaa on turha kiistää. Mutta yhtä selvää on että tällaisessa vertaistoiminnassa eri toimijat eivät voi hallita sisältöä yksin ja tehdä itseään koskevasta sivustaan pelkkää mainosta altistumatta samalla sille että muut Wikipedian muokkaajat voivat nostaa esille toimijan kannalta kiusallisiakin asioita. Hakeutumalla Wikipediaan tulee samalla sitoutuneeksi huomattavaan avoimuuteen ja julkiseen kontrolliin. 
Me olemme varmasti kaikki medialukutaitoisia ja kriittisiä täällä ja ymmärrämme että median viihtellistyminen vaikuttaa viitteiden muodostumiseen. Se että joku koulu pyrkii tehokkaaseen toimintaan ei ole mediakiinnostavaa, mutta voi silti olla tärkeä asia. Kun taas esimerkiksi tuore skuuppi oppilaiden väkivallasta opettajia kohtaan on mediaseksikäs aihe, johon löytyy paljon viitteitä. Kuitenkaan sivistynyt ihminen ei vedä yhtäläisyysmerkkejä tärkeyden ja medianäkyvyyden välille.   
Ymmärrän ettei Wikipedian tehtävä ole luetteloida esimerkiksi musiikkialan oppilaitoksia, vaikka Wikipediassa on Suomalaiset musiikkialan oppilaitokset ja Taiteen perusopetus -luokat, joissa tällainen luettelo kuitenkin nykyään on. Tämä tosiseikka sai allekirjoittaneen heräämään tähän asiaan. Perusargumentti on että taiteen perusopetusta antavien musiikkioppilaitosten tietoja on Wikipediassa, joten aihe on aiemmin hyväksytty riittävän merkittäväksi ja tässä kentässä Jamkids on riittävän merkittävä toimija. Nostaisin esille vaikka Itä-Helsingin musiikkiopiston Wikipedia sivut jossa on aiemmin hyväksytty paljon tekstiä vähillä viitteillä. Wikipedialla on rooli ja vastuu tiedonjakajana eikä sen tehtäviin mielestäni kuulu asettaa saman alan toimijoita eriarvoiseen asemaan.  Ystävällisin terveisin Hannu Hulkkonen (keskustelu) 1. lokakuuta 2012 kello 17.36 (EEST)

text: Kiitos lisätyistä tiedoista: toiminta vaikuttaa olevan nyt lisättyjen tietojen ja lähteiden perusteella merkittävän laajaa ja toimintaa on ollut jo vuosia. En lähtisi mitenkään epäilemään annettuja lähteitä, vaikka tarkasti ottaen niiden pitäisi olla ulkoisia ja riippumattomia.

text: Olettaisin että artikkeli saa nyt jäädä Wikipediaan. Olipahan tästäkin merkittävyyskeskustelusta ainakin se hyöty, että artikkeli kohentui selvästi sisällöltään ja lähteiltään ja ulkoisilta linkeiltään.

text: Viitatut toisien koulujen artikkelit on luotu vuosia sitten, jolloin merkittävyyskynnyksestä ja lähteistämisestä ei niin tarkkaan pidetty lukua. Mutta laitoinpa noihinkin artikkeleihin vähän lähdepyyntöjä. Niiden koulujen merkittävyydestä ei niinkään ole ollut epäilystä, mutta lähteitä pitäisi silti olla... --Aulis Eskola (keskustelu) 1. lokakuuta 2012 kello 18.48 (EEST)
Kiitos Aulis ja muut muokkauksista. Olen samaa mieltä siitä tuli niiden ansiosta selkeästi parempi. 89.27.103.168 2. lokakuuta 2012 kello 16.59 (EEST)
thread_title:  Merkittävyys